pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางแจ้งผู้มีสิทธิเบิกค่ารักษาพยาบาล ยืนยันข้อมูลภายใน 30 มิ.ย. 60
วันจันทร์ที่ 19 มิถุนายน 2560
กรมบัญชีกลางแจ้งผู้มีสิทธิเบิกค่ารักษาพยาบาล ยืนยันข้อมูลภายใน 30 มิ.ย. 60
กรมบัญชีกลาง แจ้งส่วนราชการเร่งประชาสัมพันธ์ให้ตรวจสอบ แก้ไข และยืนยันความถูกต้องของข้อมูลของผู้มีสิทธิและบุคคลในครอบครัว ภายใน 30 มิถุนายน 2560
นางสาวอรนุช ไวนุสิทธิ์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า กรมบัญชีกลางได้แจ้งให้ส่วนราชการประชาสัมพันธ์ให้ผู้มีสิทธิ (ข้าราชการ ลูกจ้างประจํา ผู้รับเบี้ยหวัดบํานาญ) ตรวจสอบข้อมูลของตนเองและบุคคลในครอบครัวที่ได้บันทึกไว้ในฐานข้อมูลบุคลากรภาครัฐให้ถูกต้อง ครบถ้วน และเป็นปัจจุบัน เพื่อนําข้อมูลดังกล่าวไปใช้ในการปรับปรุงระบบการเบิกจ่ายตรง และพัฒนาสิทธิประโยชน์ให้แก่ผู้มีสิทธิและบุคคลในครอบครัวต่อไป
โฆษกกรมบัญชีกลาง กล่าวต่อว่า ผู้มีสิทธิสามารถตรวจสอบข้อมูลได้ด้วยตนเอง ผ่าน “ระบบการยื่นขอรับ บําเหน็จบํานาญด้วยตนเองทางอิเล็กทรอนิกส์” ในเว็บไซต์ http://pws.cgd.go.th/EFiling ซึ่งหากเป็นการเข้าใช้งานเป็นครั้งแรก จะต้องลงทะเบียนเพื่อขอรับรหัสผ่าน (Password) ในการเข้าใช้งานก่อน หลังจากได้รับรหัสผ่านเรียบร้อยแล้ว จึงจะสามารถเข้าสู่ระบบโดยกรอกรหัสผู้ใช้ คือ เลขประจําตัวประชาชน 13 หลัก และรหัสผ่านที่ได้รับจากการลงทะเบียน เมื่อเข้าระบบเรียบร้อยให้คลิกเลือกหัวข้อ “สอบถามข้อมูลทะเบียนประวัติ” เพื่อปรับปรุง แก้ไข หรือเพิ่มเติมข้อมูลที่อยู่ของตนเองให้เป็นปัจจุบัน จากนั้นกดบันทึกปรับปรุงที่อยู่
สําหรับการตรวจสอบรายละเอียดเพิ่มเติมของตนเอง และบุคคลในครอบครัว ให้เลือกที่หัวข้อ “ตรวจสอบทะเบียนประวัติ” ซึ่งแบ่งเป็น 2 กรณี คือ 1. กรณีที่ข้อมูลของตนเองหรือบุคคลในครอบครัวไม่ถูกต้องหรือต้องการแก้ไขเพิ่มเติม ให้พิมพ์ แบบคําขอ เพิ่ม/ปรับปรุงข้อมูลในฐานข้อมูลบุคลากรภาครัฐ (แบบ 7127) นํามากรอกรายละเอียดต่างๆ ที่ต้องการแก้ไข พร้อมแนบเอกสารหลักฐานต่างๆ ที่เกี่ยวข้อง ซึ่งได้ลงลายมือชื่อรับรองความถูกต้องแล้ว และนําไปยื่นแก่นายทะเบียนส่วนราชการต้นสังกัด ภายในวันที่ 30 มิถุนายน 2560 และ 2. กรณีที่ข้อมูลของตนเอง และบุคคลในครอบครัวมีความถูกต้อง ครบถ้วน มีสถานะสมบูรณ์ และไม่ต้องการแก้ไขข้อมูลใดๆ ขอให้กดปุ่ม ถูกต้อง เพื่อยืนยันความถูกต้องของข้อมูล และข้อมูลดังกล่าวจะถูกบันทึกไว้ในฐานข้อมูลบุคลากรภาครัฐ เพื่อนําไปใช้งานต่อไป ทั้งนี้ หากต้องการศึกษารายละเอียดเพิ่มเติม สามารถดาวน์โหลดคู่มือการใช้งานได้ที่ Website http://pws.cgd.go.th/EFiling/ หัวข้อ information หรือสอบถามเพิ่มเติมได้ที่กรมบัญชีกลาง โทร.02-1277000 ต่อ 4100, 4684, 4371 และ 4318
รัฐบาลไทย-ข่าวทำเนียบรัฐบาล-กระทรวงคมนาคมขับเคลื่อนและเร่งรัดการดำเนินงานตามนโยบายรัฐบาล ด้านการเชื่อมต่อเส้นทางคมนาคมขนส่งและระบบโลจิสติกส์
วันพฤหัสบดีที่ 4 พฤษภาคม 2560
กระทรวงคมนาคมขับเคลื่อนและเร่งรัดการดําเนินงานตามนโยบายรัฐบาล ด้านการเชื่อมต่อเส้นทางคมนาคมขนส่งและระบบโลจิสติกส์
กระทรวงคมนาคม ได้ให้ความสําคัญด้านการพัฒนาและปรับปรุงโครงสร้างพื้นฐานการขนส่งและระบบโลจิสติกส์ ซึ่งเป็นยุทธศาสตร์สําคัญทั้งในระดับชาติและระดับกระทรวงฯ ระบบขนส่งทางถนน ที่มีประสิทธิภาพจะช่วยส่งเสริมความสามารถในการแข่งขันเชิงการค้าระหว่างประเทศ
ทําให้เกิดการเชื่อมโยงประเทศต่าง ๆ ในภูมิภาคเข้าด้วยกัน โดยให้ประเทศไทยเป็นศูนย์กลางเชื่อมต่อการเดินทางและการขนส่ง รวมทั้งเพิ่มความเข้มแข็งให้กับโครงสร้างพื้นฐานของประเทศสมาชิก
กระทรวงคมนาคม โดยกรมทางหลวง (ทล.) ดําเนินการขับเคลื่อนและเร่งรัดการดําเนินงาน ตามนโยบายรัฐบาล (ระหว่างวันที่ 12 กันยายน 2559 - 31 มกราคม 2560) ด้านการเชื่อมต่อเส้นทางคมนาคมขนส่งและระบบโลจิสติกส์จากฐานการผลิตในชุมชนสู่แหล่งแปรรูป เพื่อเพิ่มมูลค่าทั้งในประเทศและเชื่อมโยงกับอาเซียน ซึ่ง ทล. ได้ดําเนินการสานต่อโครงการพัฒนาโครงข่ายทางหลวงเชื่อมโยงระหว่างประเทศ ดังนี้
1. ทางหลวงหมายเลข 212 อ.โพนพิสัย - บึงกาฬ ตอน 1 จ.หนองคาย ระยะทาง 30 กิโลเมตร วงเงินค่าก่อสร้าง 1,200 ล้านบาท ขณะนี้อยู่ระหว่างการก่อสร้างส่วนที่ 1 ผลงานร้อยละ 65.49 และส่วนที่ 2 ผลงานร้อยละ 98.14
2. ทางหลวงหมายเลข 12 ตาก - แม่สอด ตอน 3 จ.ตาก ระยะทาง 25.5 กิโลเมตร วงเงินค่าก่อสร้าง 1,400 ล้านบาท อยู่ระหว่างการก่อสร้างส่วนที่ 1 ผลงานร้อยละ 34.88 และส่วนที่ 2 ผลงานร้อยละ 39.98
3. ทางหลวงหมายเลข 12 กาฬสินธุ์ - อ.สมเด็จ ตอน 2 จ.กาฬสินธุ์ ระยะทาง 11 กิโลเมตร วงเงินค่าก่อสร้าง 326.667 ล้านบาท ก่อสร้างแล้วเสร็จเมื่อวันที่ 10 พฤศจิกายน 2559 และส่งมอบงานเมื่อวันที่ 18 พฤศจิกายน 2559
4. ทางหลวงหมายเลข 3 ตราด - หาดเล็ก ตอน 2 จ.ตราด ระยะทาง 35 กิโลเมตร วงเงินค่าก่อสร้าง 1,400 ล้านบาท อยู่ระหว่างการก่อสร้างส่วนที่ 1 ผลงานร้อยละ 21.70 และส่วนที่ 2 ผลงานร้อยละ 24.79
รัฐบาลไทย-ข่าวทำเนียบรัฐบาล-ประเทศไทย มีความสุขเป็นอันดับที่ 3 ของเอเชีย
วันศุกร์ที่ 21 เมษายน 2560
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"https://media.thaigov.go.th/uploads/thumbnail/news/2017/04/3195_420.jpg", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "https://media.thaigov.go.th/uploads/vod/155/2017/04/mp3/01_ประเทศไทย มีความสุขเป็นอันดับที่3 ของเอเชีย.mp3"
}
],
title: "ประเทศไทย มีความสุขเป็นอันดับที่ 3 ของเอเชีย",
// qualities: ["160p", "260p", "530p", "800p"],
// defaultQuality: "260p"
}
});
ประเทศไทย มีความสุขเป็นอันดับที่ 3 ของเอเชีย
รัฐบาลจะยังคงเดินหน้ายกระดับความสุขของคนไทย โดยเฉพาะผู้มีรายได้น้อยให้ได้รับการดูแลอย่างเสมอภาคเท่าเทียมกับผู้อื่น
จากความพยายามอย่างต่อเนื่องของรัฐบาลที่จะยกระดับความสุขของคนไทยทั้งประเทศ ส่งผลให้ปีนี้ประเทศไทยได้รับการจัดอันดับจากองค์การสหประชาชาติให้เป็นประเทศที่มีความสุขที่สุดในโลกเป็นอันดับ 2 ของอาเซียน รองจากสิงคโปร์ เป็นอันดับที่ 3 ของเอเชีย และอันดับที่ 32 ของโลก โดยพิจารณาจากปัจจัยหลายอย่าง เช่น ผลิตภัณฑ์มวลรวมประชาชาติ เสรีภาพในการเลือกใช้ชีวิตและทํางาน ความเอื้อเฟื้อในสังคม ความโปร่งใส เป็นต้น โดยรัฐบาลจะยังคงเดินหน้ายกระดับความสุขของคนไทย โดยเฉพาะผู้มีรายได้น้อยให้ได้รับการดูแลอย่างเสมอภาคเท่าเทียมกับผู้อื่น สร้างกลไกการทํางานของภาครัฐให้มีความโปร่งใส ประชาชนมีส่วนร่วมและตรวจสอบได้ ให้เกิดการพัฒนาอย่างมั่นคงและยั่งยืนตามแผนยุทธศาสตร์ชาติ 20 ปี
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เปิดงานมหกรรมสุขภาพดีหาดใหญ่ไทยแลนด์ 4.0 ชื่นชมเทศบาลนครหาดใหญ่ สนองนโยบายการฟื้นฟูเศรษฐกิจในพื้นที่ ปลุกกระแสการดูแลสุขภาพของประชาชน
วันศุกร์ที่ 31 กรกฎาคม 2563
รอง นรม.พล.อ.ประวิตรฯ เปิดงานมหกรรมสุขภาพดีหาดใหญ่ไทยแลนด์ 4.0 ชื่นชมเทศบาลนครหาดใหญ่ สนองนโยบายการฟื้นฟูเศรษฐกิจในพื้นที่ ปลุกกระแสการดูแลสุขภาพของประชาชน
รอง นรม.พล.อ.ประวิตรฯ เปิดงานมหกรรมสุขภาพดีหาดใหญ่ไทยแลนด์ 4.0 ชื่นชมเทศบาลนครหาดใหญ่ สนองนโยบายการฟื้นฟูเศรษฐกิจในพื้นที่ ปลุกกระแสการดูแลสุขภาพของประชาชน
วันนี้ (31 กรกฎาคม 2563) เวลา 15.20 น. ณ เวทีศาลากลางน้ํา สวนสาธารณะเทศบาลนครหาดใหญ่ อําเภอหาดใหญ่ จังหวัดสงขลา พลเอก ประวิตร วงษ์สุวรรณ รองนายกรัฐมนตรี เป็นประธานเปิด “งานมหกรรมสุขภาพดีหาดใหญ่ไทยแลนด์ 4.0” โดยมีผู้บริหารส่วนราชการ ผู้นําส่วนท้องถิ่น และประชาชนเข้าร่วมงาน
โอกาสนี้ รองนายกรัฐมนตรีกล่าวแสดงความยินดีที่ได้มาเป็นประธานเปิดงานฯ ว่า การระบาดใหญ่ของเชื้อไวรัสโควิด-19 ในระยะเวลาประมาณ 5 เดือน นับตั้งแต่เดือนมีนาคมเป็นต้นมาจนถึงปัจจุบันต้องยอมรับว่าประเทศไทยและคนไทยได้รับผลกระทบอยู่ไม่น้อย โดยเฉพาะผลกระทบทางด้านเศรษฐกิจ จากการหยุดชะงัก และการชะลอตัวของกิจกรรมต่าง ๆ ทางเศรษฐกิจ และเกิดชีวิตวิถีใหม่ หรือ New Normal ที่ทําให้เราทุกคน ต้องปรับตัวกันในหลาย ๆ ด้าน องค์การอนามัยโลก ได้ประกาศให้การแพร่ระบาดของโรคโควิด-19 เป็น “การระบาดใหญ่” หลังจากที่เชื้อลุกลามไปอย่างรวดเร็วในทุกภูมิภาคของโลก ซึ่งหมายความว่าประเทศไทยไม่ได้เป็นประเทศเดียวในโลก ที่ได้รับผลกระทบจากเรื่องนี้
รองนายกรัฐมนตรีกล่าวว่า ประเทศไทยเป็นประเทศหนึ่งที่ได้รับการยอมรับในระดับต้น ๆ ว่า สามารถรับมือกับสถานการณ์ที่เกิดขึ้นได้เป็นอย่างดี นอกจากมาตรการหลายมาตรการที่รัฐบาลได้ออกมาในช่วงเวลาที่เหมาะสมแล้ว สิ่งสําคัญอีกประการหนึ่ง ที่เป็นปัจจัยของความสําเร็จ คือความร่วมมือร่วมใจของพี่น้องคนไทย ขอขอบคุณผู้ที่เกี่ยวข้องทุกฝ่ายและพี่น้องประชาชนทุกคน วันนี้สถานการณ์การแพร่ระบาดของโรคโควิด-19 ของประเทศไทย ได้คลี่คลายลงในระดับที่น่าพอใจแล้ว รัฐบาลได้ผ่อนคลายมาตรการเพื่อให้ประชาชน สามารถดําเนินชีวิตและประกอบกิจการได้มากขึ้น เพื่อให้มีการเร่งพัฒนาและฟื้นฟูสภาวการณ์ด้านต่าง ๆ โดยเฉพาะทางด้านเศรษฐกิจ สังคม และการท่องเที่ยว ให้กลับคืนสู่สภาพเดิมโดยเร็วที่สุด ทั้งนี้ ทุกฝ่ายยังจะต้องร่วมกันดําเนินการตามแนวทางและแผนการดําเนินงานอย่างเป็นระบบ เพื่อให้เกิดความรอบคอบ และเป็นไปอย่างระมัดระวัง
รองนายกรัฐมนตรีกล่าวชื่นชมและขอบคุณเทศบาลนครหาดใหญ่ ที่สนองนโยบายการฟื้นฟูเศรษฐกิจในพื้นที่ ในฐานะที่หาดใหญ่เป็นแหล่งธุรกิจท่องเที่ยวที่สําคัญ สร้างรายได้ให้แก่จังหวัดสงขลา และประเทศไทยในแต่ละปีเป็นจํานวนมาก ซึ่งกิจกรรมนี้ ถือว่าเป็นการปลุกกระแสการดูแลสุขภาพของพี่น้องประชาชน ช่วยกันสร้างภูมิคุ้มกันด้านสุขภาพให้แก่ตนเองอีกทางหนึ่งด้วย หวังว่าทุกคนจะใช้ชีวิตต่อไปด้วยความไม่ประมาทระมัดระวังดูแลตนเองตามแนวทางที่ถูกต้อง จนกว่าสถานการณ์ของโรคโควิด-19 จะสิ้นสุดลงเข้าสู่ภาวะปกติ
จากนั้น รองนายกรัฐมนตรีพร้อมคณะ นั่งรถกอล์ฟเยี่ยมชมบูธภายในงานก่อนเดินทางกลับกรุงเทพมหานคร
------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อนุทิน ให้ “คนไทยทุกครอบครัว มีหมอประจำตัว 3 คน”
วันพุธที่ 19 สิงหาคม 2563
อนุทิน ให้ “คนไทยทุกครอบครัว มีหมอประจําตัว 3 คน”
รองนายกรัฐมนตรีและรัฐมนตรีว่าการกระทรวงสาธารณสุข ผลักดันนโยบาย “คนไทยทุกครอบครัว มีหมอประจําตัว 3 คน” คือ หมอประจําบ้าน หมอสาธารณสุข และหมอครอบครัว ดูแล ให้ความรู้ สร้างเสริมสุขภาพ ให้ประชาชนเข้าถึงระบบบริการสาธารณสุข ช่วยลดการเดินทาง ลดความแออัด
รองนายกรัฐมนตรีและรัฐมนตรีว่าการกระทรวงสาธารณสุข ผลักดันนโยบาย “คนไทยทุกครอบครัว มีหมอประจําตัว 3 คน” คือ หมอประจําบ้าน หมอสาธารณสุข และหมอครอบครัว ดูแล ให้ความรู้ สร้างเสริมสุขภาพ ให้ประชาชนเข้าถึงระบบบริการสาธารณสุข ช่วยลดการเดินทาง ลดความแออัดของโรงพยาบาลขนาดใหญ่
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังเป็นประธานเปิดการประชุมระดมสมองเพื่อบูรณาการงานสาธารณสุขมูลฐานและระบบสุขภาพปฐมภูมิ โดยมี ผู้บริหาร ผู้ทรงคุณวุฒิ ตัวแทนบุคลากรทางการแพทย์และสาธารณสุขภาคเอกชน ท้องถิ่น อาสาสมัครสาธารณสุขประจําหมู่บ้าน และประชาชน เข้าร่วมประชุมจํานวน 100 คน
นายอนุทินกล่าวว่า กระทรวงสาธารณสุขมีนโยบายสําคัญอันดับต้น คือ การพัฒนาระบบสุขภาพปฐมภูมิ ส่งเสริมให้ประชาชนมีสุขภาพร่างกายที่แข็งแรง โดยการระดมความคิดบูรณาการงานสาธารณสุขมูลฐานและระบบสุขภาพปฐมภูมิตามระบบสุขภาพชีวิตวิถีใหม่ (New Normal) ในครั้งนี้ นับเป็นการสร้างความเข้มแข็งระบบสุขภาพภาคประชาชน ตาม พ.ร.บ.ระบบสุขภาพปฐมภูมิ และต่อยอดโครงการ 30 บาทรักษาทุกโรค จึงเกิดเป็นนโยบาย “คนไทยทุกครอบครัวมีหมอประจําตัว 3 คน” โดยได้รับความร่วมมือเป็นอย่างดีจาก สํานักงานกองทุนสนับสนุนการสร้างเสริมสุขภาพ (สสส.) สํานักงานคณะกรรมการสุขภาพแห่งชาติ (สช.) และสํานักงานหลักประกันสุขภาพแห่งชาติ (สปสช.)
นายอนุทินกล่าวต่อว่า นโยบาย “คนไทยทุกครอบครัวมีหมอประจําตัว 3 คน” คือ ทุกครอบครัวจะมี 1. หมอประจําบ้าน (อสม.ระดับหมู่บ้าน) ซึ่ง อสม. 1 คนจะรับผิดชอบ 8-15 หลังคาเรือน 2.หมอสาธารณสุข (เจ้าหน้าที่สาธารณสุข/พยาบาลระดับตําบล) โดยบุคลากรสาธารณสุขระบบปฐมภูมิ (รพ.สต., หน่วยงานสาธารณสุข, เทศบาล, กทม.คลินิกอบอุ่น ฯลฯ) 1 คน รับผิดชอบประชาชน 1,250 คน หรือ 1-3 หมู่บ้าน และจะประสานการทํางานร่วมกับอสม. และ 3.หมอครอบครัว เป็นแพทย์ที่มีองค์ความรู้หรือจบด้านเวชศาสตร์ครอบครัว รับผิดชอบประชากร 1 คนต่อประชาชน 10,000 คน หรือ 1-3 ตําบล โดยหมอประจําตัวทั้ง 3 จะบูรณาการทํางานร่วมกันในการดูแล ให้ความรู้ ส่งเสริมสุขภาพ ให้ประชาชนในพื้นที่สามารถเข้าถึงระบบบริการสาธารณสุข มีสุขภาพร่างกายที่แข็งแรงและสานต่อแนวทาง “สร้าง นําซ่อม”
ทั้งนี้ การบูรณาการงานสาธารณสุขมูลฐานและระบบสุขภาพปฐมภูมิจะช่วยลดความแออัดของโรงพยาบาลระดับจังหวัด การแก้ปัญหาหรือพัฒนาระบบบริการการรักษา (Care) การสาธารณสุข (Public Health) การจัดการสภาพแวดล้อมและสังคม (Social Determinant of Health : SDH) โดยมีจุดมุ่งหมายให้คนไทยทุกครอบครัว มีคุณภาพชีวิติที่ดี ประชาชนและเจ้าหน้าที่มีความสุขร่วมกัน
******************************* 19 สิงหาคม 2563
รัฐบาลไทย-ข่าวทำเนียบรัฐบาล-พาณิชย์จับมือเอกชนภาคตะวันออกประชุมขับเคลื่อนยุทธศาสตร์ผลไม้
วันพุธที่ 7 กุมภาพันธ์ 2561
พาณิชย์จับมือเอกชนภาคตะวันออกประชุมขับเคลื่อนยุทธศาสตร์ผลไม้
“สนธิรัตน์”นําทีมผู้บริหารพาณิชย์พบปะหารือผู้นําเศรษฐกิจภาคตะวันออก เตรียมจับมือทําแผนพัฒนาเศรษฐกิจภาคตะวันออก ทั้งการทํายุทธศาสตร์ผลไม้ การพัฒนาจันทบุรีเป็นศูนย์กลางการค้าอัญมณีและเครื่องประดับ
การผลักดันการค้าชายแดน การส่งเสริมการค้า การลงทุน การเชื่อมโยงการท่องเที่ยว และ EEC
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า วันที่ 4 กุมภาพันธ์ 2561 กระทรวงพาณิชย์ได้นําคณะผู้บริหารกระทรวงพาณิชย์เข้าร่วมประชุมกับผู้นําเศรษฐกิจภาคเอกชนของ ภาคตะวันออก 8 จังหวัด ได้แก่ หอการค้าไทย สภาอุตสาหกรรม สมาคมธุรกิจ ผู้ประกอบการ สภาเกษตรกร และสถาบันการศึกษา ที่ห้องประชุมมหาวิทยาลัยบูรพา วิทยาเขตจันทบุรี จังหวัดจันทบุรี เพื่อรับฟังข้อเสนอแนะการพัฒนาเศรษฐกิจภาคตะวันออก การผลักดันยุทธศาสตร์ผลไม้ภาคตะวันออก การพัฒนาจันทบุรีให้เป็นศูนย์กลางการค้าอัญมณีและเครื่องประดับ การผลักดันการค้าชายแดน การส่งเสริมการค้า การลงทุน การผลักดันการท่องเที่ยว เศรษฐกิจฐานราก และการส่งเสริมการค้าการลงทุนในระเบียงเศรษฐกิจพิเศษภาคตะวันออก (EEC)
ทั้งนี้ ในด้านการจัดทํายุทธศาสตร์ผลไม้ กระทรวงพาณิชย์จะนําเสนอคณะรัฐมนตรี (ครม.) เพื่อผลักดันให้ไทยเป็นชาติมหาอํานาจด้านการค้าผลไม้เมืองร้อนของโลก โดยมีแผนที่จะพัฒนาผลไม้เกรดพรีเมียม เช่น ทุเรียน เพื่อเพิ่มมูลค่าและผลักดันให้ราคาสูงขึ้น การทําตลาดให้กับผลไม้เกรดรอง เช่น ทุเรียน มังคุด การพัฒนาผลิตภัณฑ์ใหม่ๆ เช่น ลําไยทอดสูญญากาศ การพัฒนาบรรจุภัณฑ์ผลไม้ไทย รวมถึงจะมีการพัฒนาช่องทางการจําหน่าย การกระจายผลไม้อย่างเป็นระบบ การเพิ่มขีดความสามารถให้กับผู้ประกอบการ เช่น การจัดหาสินเชื่อให้ และการประชาสัมพันธ์ผลไม้เมืองร้อนของไทยให้เป็นที่รู้จักและเป็นที่ต้องการเพิ่มมากขึ้น
ส่วนการผลักดันให้จันทบุรีเป็นศูนย์กลางการค้าอัญมณีและเครื่องประดับ กระทรวงพาณิชย์ตั้งเป้าจะผลักดันให้จันทบุรีเป็นศูนย์กลางการค้าพลอยสี เพราะเป็นแหล่งวัตถุดิบสําคัญของประเทศ โดยจะโปรโมตและผลักดันให้ต่างชาติเข้ามาทําการซื้อขายเพิ่มมากขึ้น และยังจะร่วมมือกับการท่องเที่ยวแห่งประเทศไทย (ททท.) จัดทําถนนสายอัญมณี เพื่อดึงดูดการท่องเที่ยว โดยจะมีการจัดทํารายละเอียดที่ตั้งร้านค้า สินค้าที่จําหน่าย เพื่อเป็นคู่มือให้กับนักท่องเที่ยว
ในด้านการค้าชายแดน จะเร่งผลักดันให้มีการค้าขายผ่านด่านถาวรบ้านแหลม และด่านบ้านผักกาดให้เพิ่มมากขึ้น โดยจะหารือกับหน่วยงานที่เกี่ยวข้อง เพิ่มสิ่งอํานวยความสะดวก และมีแผนที่จะเข้าไปส่งเสริมและผลักดันให้ผู้ประกอบการที่อยู่ตามแนวชายแดนมีความรู้ และเพิ่มการทําการค้าชายแดนกับประเทศเพื่อนบ้านให้เพิ่มมากขึ้น
นอกจากนี้ จะเข้าไปช่วยส่งเสริมและผลักดันการค้า การลงทุน และการท่องเที่ยวในพื้นที่ 8 จังหวัดภาคตะวันออก เพราะเป็นแหล่งวัตถุดิบสําคัญของประเทศ ทั้งผลไม้ อัญมณี และยังมีแหล่งท่องเที่ยวที่สําคัญๆ อีกเป็นจํานวนมาก ซึ่งหากเชื่อมโยงกันได้ ก็จะทําให้เศรษฐกิจในภาคตะวันออกขยายตัวได้เพิ่มขึ้น
ส่วนการส่งเสริมและผลักดัน EEC กระทรวงพาณิชย์มีแผนที่จะเจรจากับประเทศคู่ค้าต่างๆ โดยใช้นโยบายหุ้นส่วนยุทธศาสตร์เศรษฐกิจ (Strategic Partnership) ในการดึงดูดและชักจูงให้เข้ามาลงทุนใน EEC ซึ่งก่อนหน้านี้ได้ดําเนินการร่วมกับกระทรวงอุตสาหกรรมในการดึงดูดนักลงทุนญี่ปุ่นให้เข้ามาลงทุนแล้ว และขณะนี้กําลังจะดึงนักลงทุนจีนและรัสเซียให้เข้ามาดูพื้นที่และเพิ่มการลงทุนใน EEC รวมถึงประเทศอื่นๆ ซึ่งหากทําได้สําเร็จตามเป้า ก็จะช่วยขับเคลื่อนเศรษฐกิจในพื้นที่ภาคตะวันออกได้อีกมาก
รัฐบาลไทย-ข่าวทำเนียบรัฐบาล-เว้นค่าธรรมเนียมวีซ่าหน้าด่าน กระตุ้นท่องเที่ยวปีใหม่ 62
วันศุกร์ที่ 16 พฤศจิกายน 2561
เว้นค่าธรรมเนียมวีซ่าหน้าด่าน กระตุ้นท่องเที่ยวปีใหม่ 62
ณ ด่านตรวจคนเข้าเมือง หรือ Visa on Arrival จํานวน 2,000 บาท ให้แก่นักท่องเที่ยวจาก 20 ประเทศ
ศุกร์ที่ 16 พ.ย.61
เว้นค่าธรรมเนียมวีซ่าหน้าด่าน กระตุ้นท่องเที่ยวปีใหม่ 62
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการกระตุ้นการท่องเที่ยวในช่วงเทศกาลปีใหม่ 2562 โดยยกเว้นค่าธรรมเนียมการตรวจลงตรา ณ ด่านตรวจคนเข้าเมือง หรือ Visa on Arrival จํานวน 2,000 บาท ให้แก่นักท่องเที่ยวจาก 20 ประเทศและ 1 เขตเศรษฐกิจ เช่น จีน อินเดีย มัลดีฟส์ โรมาเนีย ซาอุดิอาระเบีย และไต้หวัน เป็นเวลา 60 วัน ระหว่างเดือน พ.ย.61 – ม.ค.62 โดยนักท่องเที่ยวสามารถอยู่ในประเทศไทยได้นานสูงสุดถึง 15 วัน ทั้งนี้ คาดว่ามาตรการดังกล่าวจะช่วยดึงดูดให้นักท่องเที่ยวต่างชาติเดินทางเข้ามาในประเทศไทยเพิ่มขึ้นกว่าร้อยละ 30 สําหรับในปีที่ผ่านมามีนักท่องเที่ยวขอ Visa on Arrival ราว 5.9 ล้านคน ช่วยสร้างเม็ดเงินสู่ภาคการท่องเที่ยวไทย และกระจายรายได้ลงสู่ท้องถิ่นชุมชนได้เป็นอย่างดี
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ยุติธรรม” พิจารณาแนวทางการปฏิรูปประเทศตามหลักธรรมาภิบาล
วันอังคารที่ 23 มกราคม 2561
“ยุติธรรม” พิจารณาแนวทางการปฏิรูปประเทศตามหลักธรรมาภิบาล
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการเพื่อการประสานงานเชื่อมโยงกับคณะกรรมการยุทธศาสตร์ชาติ และคณะกรรมการปฏิรูปประเทศ กระทรวงยุติธรรม ครั้งที่ ๑/๒๕๖๑
ในวันอังคารที่ ๒๓ มกราคม ๒๕๖๑ เวลา ๑๑.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการเพื่อการประสานงานเชื่อมโยงกับคณะกรรมการยุทธศาสตร์ชาติ
และคณะกรรมการปฏิรูปประเทศ กระทรวงยุติธรรม ครั้งที่ ๑/๒๕๖๑
เพื่อพิจารณาประเด็นและแนวทางการปฏิรูปประเทศในมิติของกระทรวงยุติธรรม
ซึ่งจะเป็นส่วนหนึ่งในการกําหนดกรอบและจัดทําแผนพัฒนาประเทศที่มีความสอดคล้องและบูรณาการกัน
อันจะทําให้การพัฒนาประเทศตามหลักธรรมาภิบาลมีประสิทธิภาพ และเป็นไปในแนวทางเดียวกัน
โดยมีผู้บริหารและผู้แทนหน่วยงานในสังกัดกระทรวงยุติธรรม เข้าร่วมประชุมฯ
ณ ห้องประชุมกระทรวงยุติธรรม ๑ อาคารราชบุรีดิเรกฤทธิ์ ชั้น ๙
ศูนย์ราชการเฉลิมพระเกียรติฯ กรุงเทพฯ
ในการนี้ ที่ประชุมได้มีมติให้ส่วนราชการในสังกัดกระทรวงยุติธรรม
พิจารณาและทบทวนแนวทางการปฏิรูปประเทศในมิติของแต่ละหน่วยงาน
เพื่อจะได้รวบรวมนําเสนอรัฐมนตรีว่าการกระทรวงยุติธรรม
และนําส่งสํานักงานคณะกรรมการพัฒนาการเศรษฐกิจและสังคมแห่งชาติดําเนินการต่อไป
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ มอบประกาศนียบัตรผู้ผ่านการสอบประเมินทักษะความเข้าใจและการใช้เทคโนโลยีดิจิทัล นาวาอากาศเอกสมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี)
วันอาทิตย์ที่ 25 พฤศจิกายน 2561
รองปลัดกระทรวงดิจิทัลฯ มอบประกาศนียบัตรผู้ผ่านการสอบประเมินทักษะความเข้าใจและการใช้เทคโนโลยีดิจิทัล นาวาอากาศเอกสมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี)
รองปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นาวาอากาศเอกสมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) ร่วมเป็นเกียรติในงาน พร้อมมอบประกาศนียบัตรผู้ผ่านการสอบประเมินทักษะความเข้าใจและการใช้เทคโนโลยีดิจิทัล (Digital Literacy) ให้แก่นักเรียนเตรียมทหารที่สอบประเมินทักษะความเข้าใจและการใช้เทคโนโลยีดิจิทัล สําหรับนักเรียนเตรียมทหาร ชั้นปีที่ 2 เมื่อวันที่ 24 – 25 กันยายน 2561 และชั้นปีที่ 3 เมื่อวันที่ 30 – 31 ตุลาคม 2561 ณ โรงเรียนเตรียมทหาร สถาบันวิชาการป้องกันประเทศ จังหวัดนครนายก เมื่อวันที่ 21 พฤศจิกายน 2561 โดยการจัดอบรมพัฒนาสมรรถนะด้านดิจิทัลให้แก่นักเรียนเตรียมทหาร เพื่อเป็นการเตรียมกําลังพลให้เข้มแข็งด้านดิจิทัลพร้อมมุ่งสู่โรงเรียนเตรียมทหารดิจิทัลที่มีความสมาร์ทและรองรับยุทธศาสตร์ดิจิทัลไทยแลนด์ของรัฐบาลได้อย่างยั่งยืนในอนาคต
***********************************
รัฐบาลไทย-ข่าวทำเนียบรัฐบาล-“รมช.วิวัฒน์” มอบนโยบายแก่สำนักงานการปฏิรูปที่ดินเพื่อเกษตรกรรม เตรียมบูรณาการแผนงานร่วม 10 หน่วยงานภายใต้การกำกับดูแล หวังใช้เป็นมาตรฐานเดียวกันเดินหน้าทำงานเชิงรุก
วันพฤหัสบดีที่ 14 ธันวาคม 2560
“รมช.วิวัฒน์” มอบนโยบายแก่สํานักงานการปฏิรูปที่ดินเพื่อเกษตรกรรม เตรียมบูรณาการแผนงานร่วม 10 หน่วยงานภายใต้การกํากับดูแล หวังใช้เป็นมาตรฐานเดียวกันเดินหน้าทํางานเชิงรุก
“รมช.วิวัฒน์” มอบนโยบายแก่สํานักงานการปฏิรูปที่ดินเพื่อเกษตรกรรม เตรียมบูรณาการแผนงานร่วม 10 หน่วยงานภายใต้การกํากับดูแล หวังใช้เป็นมาตรฐานเดียวกันเดินหน้าทํางานเชิงรุก พร้อมเร่งบริหารจัดการ 3 ลุ่มน้ํา เพื่อคืนพื้นที่ป่าต้นน้ําอย่างยั่งยืน
ดร.วิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการตรวจเยี่ยมและเป็นประธานการประชุมมอบนโยบายแก่สํานักงานการปฏิรูปที่ดินเพื่อเกษตรกรรม ซึ่งเป็นหน่วยงานภายใต้การกํากับดูแล ว่า ตามที่รัฐมนตรีว่าการกระทรวงเกษตรและสหกรณ์ได้ให้นโยบาย “นโยบาย 3 ต.” เป็นแนวทางในการขับเคลื่อนงานของกระทรวงเกษตรและสหกรณ์นั้น ในส่วนแผนการดําเนินงานของสํานักงานการปฏิรูปที่ดินเพื่อเกษตรกรรมที่มีอยู่เดิม ล้วนเป็นแผนงานที่ดีที่ตอบสนองการแก้ไขปัญหาที่ดินทํากินของเกษตรกรและสนองแนวพระราชดําริของพระบาทสมเด็จพระปรมินทรมหาภูมิพลอดุลยเดช รัชกาลที่ 9 ซึ่งจะได้เข้ามาดําเนินการสานต่องานที่เป็นประโยชน์ต่อเกษตรกรต่อไป อาทิ การจัดสรรที่ดินทํากินแก่เกษตรกร การพัฒนาศักยภาพของเกษตรกร และการพัฒนาแหล่งน้ําในพื้นที่ ส.ป.ก. เป็นต้น
ทั้งนี้ การดําเนินงานเชิงรุกจะสามารถดําเนินการได้อย่างถูกต้องแม่นยํา จะต้องมีพื้นฐานข้อมูลที่เป็นมาตรฐานและเป็นอันหนึ่งอันเดียวกัน ทุกหน่วยงานสามารถนําไปบูรณาการใช้ร่วมกันได้โดยสะดวกรวดเร็ว มีความเข้าใจตรงกัน ซึ่งจะทําให้การทํางานมีประสิทธิภาพ โดยหลังจากนี้จะเชิญ 10 หน่วยงานภายใต้การกํากับดูแล รวมทั้งสํานักงานคณะกรรมการพัฒนาการเศรษฐกิจและสังคมแห่งชาติ ร่วมบูรณาการแผนปฏิบัติงานดังกล่าว ให้แล้วเสร็จภายใน 1 เดือน โดยกําหนดเป้าหมายของพื้นที่ และกลุ่มบุคคล รวมทั้งปรับปรุงแผนที่ที่มีความทับซ้อนให้มีความชัดเจนมากขึ้น เพื่อให้การดําเนินงานไม่มีความซ้ําซ้อนทั้งด้านงบประมาณ และแผนการดําเนินงาน รวมทั้งเป็นข้อมูลประกอบการตัดสินใจเดินหน้ามาตรการแก้ไขปัญหาของเกษตรกรต่อไป
นอกจากนี้ เตรียมเดินหน้ามาตรการบริหารจัดการพื้นที่ 3 ลุ่มน้ํา ได้แก่ 1) พื้นที่ลุ่มน้ําป่าสักฯ ครอบคลุม 7 จังหวัด พื้นที่ 10 ล้านไร่ ซึ่งมีปัญหาเกี่ยวกับป่าต้นน้ํา และการกักเก็บน้ําในอ่างฯ ซึ่งขณะนี้ กรมชลประทาน และกรมพัฒนาที่ดิน ได้เริ่มดําเนินการลงสํารวจพื้นที่ในเบื้องต้นแล้ว 2) พื้นที่ลุ่มน้ําห้วยโสมง จะเข้าไปบริหารจัดการพื้นที่ต้นน้ํา เพื่อให้มีปริมาณน้ําต้นทุนเก็บลงอ่างฯ มากขึ้น รวมทั้งบริหารจัดการน้ําในพื้นที่ส่งน้ํา 100,000 ไร่ ให้เกิดประโยชน์สูงสุด และ 3) การแก้ไขปัญหาเกษตรกรรุกล้ําพื้นที่ป่าเพื่อทําการเกษตร ซึ่งจากการรายงานพบว่า จ.น่าน มีเกษตรกรรุกล้ําพื้นที่ป่าแล้วจํานวนล้านกว่าไร่ โดยกระทรวงเกษตรฯ จะเข้าไปช่วยเกษตรกรในพื้นที่ดังกล่าว โดยการจัดระบบใหม่ และคืนพื้นที่ป่าต้นน้ําต่อไป
ขณะเดียวกัน ได้มีการเตรียมแผนงานด้านอื่นๆ ด้วย อาทิ การเตรียมมาตรการรับมือภัยแล้ง การจัดงานวันดินโลกในปีต่อๆ ไป และการเตรียมรับมือกับความแปรปรวนของสภาพอากาศ เป็นต้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-การประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ (กอช.) ครั้งที่ 2/2561
วันพุธที่ 16 พฤษภาคม 2561
การประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ (กอช.) ครั้งที่ 2/2561
การประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ (กอช.) ครั้งที่ 2/2561
การประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ (กอช.) ครั้งที่ 2/2561